**Tisztelt Szálláshely-szolgáltató!**

A Kormány elfogadta a Gazdaságvédelmi Akcióterv keretében a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020.(IV.21.) Kormányrendeletet, melynek 5.§-a értelmében:

*„Az e rendelkezés hatálybalépésétől 2020. december 31-ig terjedő időszakban eltöltött vendégéjszaka után* ***idegenforgalmi adót*** *az adó alanyának nem kell megfizetnie, az adó beszedésére kötelezettnek nem kell beszednie, befizetnie, a megállapított, de be nem szedett adót azonban be kell vallania az adóhatósághoz.*

*Nem kell bevallania a megállapított adót, ha annak összege nulla.”*

A Kormányrendelet 2020. április 26-án lépett hatályba.

**A 2020. április 26-ig eltöltött vendégéjszakák után az idegenforgalmi adót be kell szedni, és az eddig szokásos módon meg kell fizetni.**

Az áprilisi vendégéjszakákról, 2020. 05. 15-ig kettő bevallást kell benyújtani (0-ásat nem):

* 2020. április 1. – 2020. április 26. időszakra a szokott módon,
* 2020. április 27. - 2020. április 30. időszakra a bevallást az alábbiak szerint kell kitölteni

„A” jelű betétlap: a „Számított idegenforgalmi adó összege (forintban)” sorba

**be kell írni a számított adó összegét.**

„ Az önkormányzati adóhatóságnak fizetendő adó összege „ sorba

**„0” Ft-ot** kell írni.

2020. május-2020. december hónapokra havonta egy bevallást kell adni, amelyet az alábbiak szerint kell kitölteni:

„A” jelű betétlap: a „Számított idegenforgalmi adó összege (forintban)” sorba

**be kell írni a számított adó összegét.**

„ Az önkormányzati adóhatóságnak fizetendő adó összege „ sorba

**„0” Ft-ot** kell írni.

Kehidakustány, 2020.04.27.

Dr. Gajár István

jegyző